cyanic-selkie/wikianc huggingface dataset:
Νεραντζιά
Φυτικό τονωτικό
Το εκχύλισμα από το νεράντζι (και τον φλοιό νεραντζιού) έχει κυκλοφορήσει στην αγορά ως συμπλήρωμα διατροφής παριστάνοντας πως δρα ως βοήθημα για την απώλεια βάρους και κατασταλτικό της όρεξης. Το νεράντζι περιέχει τυραμίνη (tyramine), μεταβολίτες Ν-Μεθυλτυραμίνης (metabolites N-Methyltyramine), οκτωπαμίνης (octopamine) και συνεφρίνης (synephrine), ουσίες παρόμοιες με την επινεφρίνη (epinephrine), που ενεργούν στον υποδοχέα a1 adrenergic receptor ώστε να συστέλλονται τα αιμοφόρα αγγεία και να αυξάνουν την αρτηριακή πίεση και τους καρδιακούς παλμούς. Η p-Synephrine από μόνη της ή σε συνδυασμό με την καφεΐνη ή άλλες ουσίες, έχει αποδειχθεί μετριόφρονα, ότι έχει αυξήσει την απώλεια βάρους, σε αρκετές χαμηλής ποιότητας κλινικές δοκιμές. Μετά από τις απαγορεύσεις στις ΗΠΑ, Καναδά και αλλαχού, για το φυτικό τονωτικό εφέδρα (ephedra), το νεράντζι έχει υποκατασταθεί σε φυτικά προϊόντα απώλειας βάρους "άνευ εφέδρας", από τους παρασκευαστές των συμπληρωμάτων διατροφής. Όπως και στα περισσότερα συστατικά των διαιτητικών συμπληρωμάτων, το νεράντζι δεν έχει υποβληθεί σε επίσημες δοκιμές ασφαλείας, αλλά πιστεύεται ότι προκαλεί το ίδιο φάσμα των ανεπιθύμητων συμβάντων όπως και η εφέδρα (ephedra). Αναφορές περιστατικών, έχουν συνδέσει τα συμπληρώματα νεραντζιού με εγκεφαλικά επεισόδια, κυνάγχη και ισχαιμική κολίτιδα. Το Εθνικό Κέντρο για τη Συμπληρωματική και Ολοκληρωμένη Υγεία των ΗΠΑ (National Center for Complementary and Integrative Health), διαπίστωσε ότι "προς το παρόν υπάρχουν ελάχιστα στοιχεία ότι το νεράντζι είναι ασφαλέστερο να χρησιμοποιηθεί από ότι η εφέδρα." Το νεράντζι ενδέχεται να έχει σοβαρές αλληλεπιδράσεις με φάρμακα όπως οι στατίνες, κατά παρόμοιο τρόπο με το γκρέιπ φρουτ.
Μετά από ένα περιστατικό στο οποίο ένας υγιής νεαρός άνδρας υπέστη έμφραγμα του μυοκαρδίου (καρδιακή προσβολή) που συνδέθηκε με το νεράντζι, μια περιπτωσιολογική μελέτη, βρήκε ότι οι κατασκευαστές των διαιτητικών συμπληρωμάτων, είχαν αντικαταστήσει την εφέδρα (ephedra) με τα ανάλογά της από το νεράντζι.
Καταγωγή
Άγρια δέντρα νεραντζιάς βρίσκονται κοντά σε μικρά ρέματα σε απομονωμένα και δασώδη μέρη της Φλόριντα και των Μπαχαμών, αφότου εισήχθησαν στις περιοχές από την Ισπανία, στην οποία είχαν εισαχθεί και καλλιεργηθεί σε μεγάλο βαθμό από τις αρχές του 10ου αιώνα από τους Μαυριτανούς.
Σημειώσεις
<references group="Σημ." />
Εξωτερικοί σύνδεσμοι
Κατηγορία:Κίτρος Κατηγορία:Αρωματικά φυτά Κατηγορία:Χλωρίδα της Ασίας Κατηγορία:Καλλωπιστικά δέντρα Κατηγορία:Φαρμακευτικά φυτά της Ασίας Κατηγορία:Εσπεριδοειδή Κατηγορία:Φυτικά και μυκητιακά διεγερτικά
Χρώμιο
Το χρώμιο (λατινικά chromium) είναι το χημικό στοιχείο με χημικό σύμβολο Cr και ατομικό αριθμό 24. Είναι το πρώτο στοιχείο της ομάδας 6 (πρώην VIB). Το χημικά καθαρό χρώμιο, στις κανονικές συνθήκες περιβάλλοντος, είναι χαλυβί, γυαλιστερό, σκληρό και εύθραυστο μεταβατικό μέταλλο, με (σχετικά) υψηλή κανονική θερμοκρασία τήξης (1907°C). Το χρώμιο αποτελεί το κύριο πρόσθετο για την παραγωγή ανοξείδωτου χάλυβα, και πιο συγκεκριμένα είναι ακριβώς το στοιχείο που προσθέτει τις αντιοξειδωτικές ιδιότητες σε αυτό το κράμα. Το χρώμιο επίσης εκτιμάται ιδιαίτερα ως μέταλλο που μπορεί να στιλβωθεί εξαιρετικά, ενώ αντιστέκεται στην αμαύρωση. Το στιλβωμένο χρώμιο ανακλά περίπου το 70% του ορατού φάσματος, καθώς και περίπου το 90% του υπερύθρου.
Το όνομά του προέρχεται από την ελληνική λέξη «χρῶμα», επειδή έχει πολλές έντονα έγχρωμες ενώσεις.
Το οξείδιο του χρωμίου χρησιμοποιήθηκε από τους Κινέζους, τουλάχιστον από την εποχή της Δυναστείας Τσιν, δηλαδή πάνω από 2.000 πριν από την εποχή μας, για να επικαλύπτει μεταλλικά μέρη όπλων που βρέθηκαν στον περίφημο Στρατό από τερακότα.
Το χρώμιο (ως στοιχείο) ανακαλύφθηκε το 1761 στο Δυτικό Κόσμο, όταν κέρδισε το επιστημονικό ενδιαφέρον το κόκκινο κρυσταλλικό ορυκτό που ονομάζεται κροκοΐτης (δηλαδή κυρίως χρωμικός μόλυβδος, PbCrO4), που αρχικά χρησιμοποιήθηκε ως χρωστική ουσία. Ο Λουί Νικολά Βοκιά (Louis Nicolas Vauquelin) το 1797 απομόνωσε για πρώτη φορά μεταλλικό (δηλαδή στοιχειακό) χρώμιο. Μετά την πρώτη παραγωγή μεταλλικού χρωμίου από το Βοκιά βρέθηκαν μικρές ποσότητες φυσικού μεταλλικού χρωμίου σε σπάνια ορυκτά, αλλά αυτά τα κοιτάσματα ποτέ δεν χρησιμοποιήθηκαν για εμπορική εκμετάλλευση. Αντί για αυτό, σχεδόν όλο το χρώμιο που αξιοποιείται εμπορικά εξορύσσεται από το μοναδικό εμπορικά βιώσιμο ορυκτό του χρωμίου, που είναι ο χρωμίτης (δηλαδή κυρίως τετροξείδιο διχρωμοσιδήρου, FeCr2O4).
Το μεταλλικό χρώμιο και το κράμα σιδηροχρώμιο παράγονται εμπορικά από το χρωμίτη με πυριτοθερμικές ή αργιλιοθερμικές αντιδράσεις, ή με διεργασίες φρύξης και έκπλυσης. Το μεταλλικό χρώμιο αποδείχθηκε ότι έχει υψηλή αξία, χάρη στην υψηλή του αντίσταση στη διάβρωση και σκληρότητα. Μια μεγάλης σημασίας εξέλιξη ήταν η ανακάλυψη ότι ο χάλυβας μπορούσε να αποκτήσει υψηλή αντοχή στη διάβρωση και στην αποχρωμάτωση με την προσθήκη μεταλλικού χρωμίου, οπότε σχηματίζεται ανοξείδωτος χάλυβας. Αυτή η εφαρμογή, μαζί με την επιχρωμίωση (ηλεκτροεπιχρωμίωση, για την ακρίβεια) προς το παρόν καταναλώνει το 85% της εμπορικής κατανάλωσης χρωμίου, με τις εφαρμογές των ενώσεων του χρωμίου να αφορούν το υπόλοιπο 15%.
Κύπελλο Κυπελλούχων Ευρώπης ποδοσφαίρου 1975-76
Την περίοδο 1975-76 το Κύπελλο Κυπελλούχων Ευρώπης κατέκτησε η ΡΣΚ Άντερλεχτ κερδίζοντας στον τελικό την Γουέστ Χαμ Γιουνάιτεντ.
Χρώμιο
Το τρισθενές χρώμιο (CrIII) αναγνωρίστηκε στις ΗΠΑ ως απαραίτητο ιχνοστοιχείο για την ινσουλίνη (και κατ' επέκταση) το μεταβολισμό σακχάρων και λιπιδίων.
Κύπελλο Κυπελλούχων Ευρώπης ποδοσφαίρου 1975-76
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης
Χρώμιο
Όμως, το 2014 η Ευρωπαϊκή Ένωση κατέληξε στο ότι υπάρχουν ανεπαρκείς ενδείξεις για να χαρακτηριστεί το χρώμιο ως απαραίτητο.
Ενώ το μεταλλικό χρώμιο και τα ιόντα Cr3+ θεωρούνται μη τοξικά, οι ενώσεις του εξασθενούς χρωμίου (CrVI), και ιδιαίτερα το τριοξείδιο του χρωμίου (CrO3), είναι εξαιρετικά τοξικές και καρκινογόνες. Οι εγκαταλελειμμένες (ιδίως) τοποθεσίες παραγωγής (ή και επεξεργασίας) χρωμίου συχνά απαιτούν (ειδικό) «περιβαλλοντικό» καθαρισμό.
Φυσική παρουσία
left|thumb|[[Κροκοΐτης (PbCrO4) από την Τασμανία.]] left|thumb|Ορυκτός χρωμίτης (FeCr2O4). Το χρώμιο είναι το 22ο σε αφθονία χημικό στοιχείο στο φλοιό της Γης, με μέση συγκέντρωση της τάξης των 100 ppm. Ενώσεις του χρωμίου βρίσκονται στο περιβάλλον, χαρη στη διάβρωση των χρωμιούχων πετρωμάτων, αλλά και των ηφαιστειακών εκρήξεων. Η συγκέντρωση του χρωμίου στο έδαφος ποικίλλει από 1 ως 300 mg/kg. Στο δε θαλάσσιο νερό από 5 ως 800 μg/lit. Στα ποτάμια και τις λίμνες κυμαίνεται μεταξύ 26 μg/lit και 5,2 mg/lit. Το χρώμιο εξορύσσεται ως χρωμίτης (FeCr2O4). Περίπου τo 40% του ορυκτού χρωμίτη παράγεται στη Νότια Αφρική, ενώ στη λίστα των σημαντικών χρωμιτοπαραγωγικών χωρών περιλαμβάνονται (κατά σειρά) η Ινδία, το Καζακστάν, η Τουρκία, το Ομάν, η Ρωσία, η Βραζιλία, η Φινλανδία, η Ζιμπάμπουε, το Πακιστάν, η Αυστραλία, η Αλβανία, η Κίνα, το Ιράν, η Μαδαγασκάρη, το Βιετνάμ, τα ΗΑΕ, το Σουδάν, η Κούβα, οι Φιλιππίνες, το Αφγανιστάν και η Ελλάδα. Τα αναξιοποίητα κοιτάσματα χρωμίτη είναι (σχετικά) άφθονα, αλλά γεωγραφικά συγκεντρώνονται (περισσότερο) στο Καζακστάν και στη Νότια Αφρική.
Παρόλο που είναι σπάνια, κοιτάσματα φυσικού (μεταλλικού) χρωμίου υπάρχουν. Το Udachnaya Pipe στη Ρωσία παράγει δείγματα φυσικού μετάλλου. Το ορυχείο αυτό είναι πλούσιο σε διαμάντια και το αναγωγικό περιβάλλον του βοηθά στην παραγωγή στοιχειακού χρωμίου και διαμαντιών.
Η σχέση μεταξύ του CrIII και του CrVI εξαρτάται πολύ από το pH και την παρουσία οξειδωτικών στοιχείων στην περιβάλλουσα περιοχή, αλλά στις περισσότερες περιπτώσεις το CrIII υπερισχύει, παρόλο που σε μερικές περιοχές τα υπόγεια ύδατα μπορεί να περιέχουν ως και 39 μg/lit χρωμίου συνολικά, και τα 30 μg/lit από αυτά να είναι CrVI.
Φυσικές ιδιότητες
Το χρώμιο είναι λαμπερό, σκληρό μέταλλο που, όταν γυαλίζεται, δίνει μια όμορφη μεταλλική λάμψη. Γι' αυτό η βιομηχανία το χρησιμοποιεί για την παρασκευή εντυπωσιακών μεταλλικών αντικειμένων. Οι ενώσεις του είναι συνήθως τοξικές. Το χρώμιο ανακαλύφθηκε από τον Louis-Nicholas Vauquelin το 1797.
Το χρώμιο, επίσης, είναι αξιοσημείωτο για τις μαγνητικές του ιδιότητες: είναι το μόνο στερεό στοιχείο που μπορεί, όταν βρίσκεται στη φύση σαν στοιχείο και όχι σε ενώσεις, να μην έλκεται μαγνητικά σε θερμοκρασία δωματίου (ή χαμηλότερη). Πάνω από τους 38οC έρχεται σε παραμαγνητική κατάσταση.
Βιολογική σημασία
Το τρισθενές χρώμιο (Cr(III) ή Cr3+) απαιτείται σε ελάχιστες ποσότητες για τη ζάχαρη και το μεταβολισμό των λιπιδίων στους ανθρώπους και η απώλειά του μπορεί να προκαλέσει αρρώστια ονομαζόμενη “απώλεια χρωμίου”. Αντίθετα το εξασθενές χρώμιο (Cr(VI) ή Cr6+) είναι πολύ τοξικό και μπορεί να προκαλέσει μεταλλάξεις, όταν καταπίνεται. Το Cr(VI) δεν έχει αποδειχθεί ως καρκινογόνο σε διάλυμα, παρόλο που μπορεί να προκαλέσει δερματίτιδα εξαιτίας κάποιας αλλεργίας.
Η χρήση διατροφικών συμπληρωμάτων με χρώμιο είναι αμφιλεγόμενη εξαιτίας των περίπλοκων αποτελεσμάτων των συγκεκριμένων συμπληρωμάτων. Κάποιες περίπλοκες οργανικές ενώσεις του χρωμίου προκαλούν ζημιά στα χρωμοσώματα των κυττάρων των χάμστερ. Στις Ηνωμένες Πολιτείες οι διατροφικές οδηγίες για την ημερήσια κατανάλωση χρωμίου μειώθηκαν από τα 50-200 μg για έναν ενήλικα στα 35 μg (για τους άντρες) και 25 μg (για τις γυναίκες).
Φυσικές πηγές χρωμίου: Θυμάρι, σιτάρι, μαγιά μπύρας, λαχανικά, φρούτα, κρέας, γαλακτοκομικά προϊόντα και δημητριακά.
Χρήσεις
Το χρώμιο χρησιμοποιείται στα οδοντοτεχνικά κράματα όπως: CoCr και NiCr. Σημαντική εφαρμογή βρίσκει, επίσης, στην κατασκευή χρωμιοχαλύβων, οι οποίοι είναι ανοξείδωτοι, αλλά και στην επιχρωμίωση μετάλλων που επιθυμείτε η προστασία τους από τη διάβρωση. Κράμα χρωμίου-βαναδίου χρησιμοποιείται στην κατασκευή κλειδιών.
Μερικές ενώσεις του χρωμίου
thumb|left|200px|[[Τριχλωριούχο χρώμιο (CrCl3)]] thumb|right|200px|[[Οξείδιο του χρωμίου (VI) CrO]] thumb|right|200px|Ρουμπίνι. Στο κόκκινο χρώμα συμβάλλει και το χρώμιο left|thumb|200px|[[Ημιτριοξείδιο του χρωμίου Cr2O3]] right|thumb|200px|[[Βρωμιούχο χρώμιο CrBr3]]
Εξωτερικοί σύνδεσμοι
Κατηγορία:Στοιχεία μετάπτωσης Κατηγορία:Μέταλλα
Παλάτσο Κονταρίνι ντελ Μπόβολο
Το Παλάτσο Κονταρίνι ντελ Μπόβολο (επίσης αποκαλούμενο και ως Παλάτσο Κονταρίνι Μινέλλι νταλ Μπόβολο) είναι ένα μικρό παλάτι στη Βενετία της Ιταλίας, το οποίο είναι ιδιαιτέρως γνωστό για το εξωτερικό σπειροειδές του κλιμακοστάσιο, το οποίο έχει πληθώρα τόξων, ενώ είναι γνωστό ως Scala Contarini del Bovolo (του σαλιγκαριού).
Το παλάτι βρίσκεται επί ενός παράπλευρου δρόμου που δεν είναι ιδιαιτέρως πολυσύχναστος και που βρίσκεται κοντά στο Κάμπο Μανίν, πλησίον του Ριάλτο.
Το κλιμακοστάσιο αυτό οδηγεί σε μία στοά, από την οποία υπάρχει μια γραφική πανοραμική θέα προς μερικές από τις οροφές των κτιρίων της πόλης.
Ιστορία
Το παλάτι σχεδιάστηκε και κατασκευάστηκε στη τωρινή του μορφή κατά τη διάρκεια του 15ου αιώνα από τον αρχιτέκτονα Τζιοβάννι Κάντι ως μία από τις οικίες εντός της πόλης της Βενετίας για την οικογένεια Κονταρίνι. Ο Τζιόρτζιο Σπαβέντο θεωρείται ως ο υπεύθυνος για την προσθήκη του μεγάλου σπειροειδούς κλιμακοστασίου στο εξωτερικό του κτιρίου, το 1499.
Το Παλάτσο ντελ Μπόβολο επελέγη από τον Όρσον Γουέλς ως ένας από τους κύριους τόπους γυρισμάτων (οικία του Μπραμπάντιο) για την ταινία του παραγωγής του 1952, που αποτελούσε μεταφορά στον κινηματογράφο του έργου του Σαίξπηρ, Οθέλο, ενώ το κλιμακοστάσιο έχει ξεχωριστή σημασία εντός της ταινίας.
Σήμερα, το κλιμακοστάσιο βρίσκεται υπό αναπαλαίωση και είναι κλειστό για το κοινό.
Εξωτερικοί Σύνδεσμοι
Κονταρινι ντελ Μποβολο Κατηγορία:Κλιμακοστάσια Κατηγορία:Οικογένεια Κονταρίνι Κατηγορία:Παλάτια στην Ιταλία
Έλενα Τσαγκρινού
Η Έλενα Τσαγκρινού (Αθήνα, 16 Νοεμβρίου 1994) είναι Ελληνίδα τραγουδίστρια.
Τον Μάιο του 2021, εκπροσώπησε την Κύπρο στο Διαγωνισμό Τραγουδιού Eurovision, με το τραγούδι «El Diablo», καταλαμβάνοντας την 16η θέση. Παρ' όλα αυτά, η μεγαλύτερη επιτυχία της τραγουδίστριας ήταν το γεγονός ότι το συγκεκριμένο τραγούδι κατάφερε να φτάσει στο Νο.9 παγκοσμίως στα chart του Spotify.
Πρώτα Χρόνια
Γεννήθηκε στις 16 Νοεμβρίου 1994 στην Αθήνα. Από μικρή ηλικία ασχολήθηκε με τη μουσική και φοίτησε στο Μουσικό Γυμνάσιο - Λύκειο Παλλήνης. Το 2009, συμμετείχε στην εκπομπή ταλέντων του ΑΝΤ1 Ελλάδα Έχεις Ταλέντο. Έχει μια αδελφή, την Βίλλυ.
2013-2018: OtherView, Just The 2 Of Us, The Voice of Greece
Το καλοκαίρι του 2013, επιλέχθηκε σε οντισιόν από το συγκρότημα OtherView (μετά την αποχώρηση της Κρυσταλλίας) για τη θέση της τραγουδίστριας και έτσι υπέγραψε συμβόλαιο με τη δισκογραφική εταιρία Feelgood Records. Στις 8 Ιανουαρίου 2014 κυκλοφόρησε το πρώτο τους κομμάτι με τίτλο «What you Want», σε στίχους και μουσική των ίδιων με την Gabriella Ellis. Λίγους μήνες αργότερα, κυκλοφόρησαν το δεύτερο κομμάτι τους, με τίτλο «Ο Γύρος Του Κόσμου», το οποίο ξεπέρασε σε προβολές το πρώτο. Τους στίχους έγραψε ο Βασίλης Κουμεντάκος ενώ η μουσική ήταν επίσης δική του, με συμμετοχή του Δημήτρη Ίσαρη. Παράλληλα, την άνοιξη της ίδιας χρονιάς, η Έλενα συμμετείχε στο μουσικό show του MEGA, «Just the 2 Of Us» ως coach του Ιβάν Σβιτάιλο.
Το 2015, κυκλοφόρησαν ως συγκρότημα τέσσερα νέα κομμάτια. Το «Δικαίωση» μαζί με τον Arva, το «Όλα Αυτά που Νιώθω», το «In the Club Bi**h» και το «Σε Θέλω Τώρα». Η μουσική των τραγουδιών γράφτηκε κυρίως από τους ίδιους ενώ τους στίχους έγραψε ο Βασίλης Κουμεντάκος. Το 2016, κυκλοφόρησαν τα κομμάτια «Ξανά» και «Εμείς Μαζί». Το δεύτερο μάλιστα ήταν σε συνεργασία με τους Goin' Through και αποτέλεσε soundtrack της ταινίας «The Bachelor». Την ίδια χρονιά εμφανίστηκαν στα MadWalk μαζί με τη Josephine και τη Μαρία Κορινθίου. Τη σεζόν 2016-2017, ήταν παρουσιάστρια των backstage στο talent show του ΣΚΑΪ, The Voice of Greece ενώ σαν συγκρότημα πραγματοποίησαν live εμφανίσεις στο BOX Athens με τις Melisses και τη Josephine.
Τη σεζόν 2017-2018 εμφανίζονταν στο νυχτερινό κέντρο Fantasia Live μαζί με τη Josephine και ύστερα έκαναν κάποιες εμφανίσεις με τον Κωνσταντίνο Αργυρό στο Club Vogue της Θεσσαλονίκης. Την ίδια χρονιά, συμμετείχαν στα MadWalk - The Fashion Music Project, ερμηνεύοντας το «Havana» της Καμίλα Καμπέγιο μαζί με τη Θωμαή Απέργη. Στα μέσα της ίδιας χρονιάς, η Τσαγκρινού ανακοίνωσε την αποχώρηση της από τους OtherView, ύστερα από τη συμπλήρωση των πέντε ετών συνεργασίας, προκειμένου να ακολουθήσει σόλο καριέρα.
2018-σήμερα: Το ξεκίνημα της σόλο καριέρας
Μετά την αποχώρηση της από τους OtherView, ξεκίνησε τις προετοιμασίες του πρώτου της προσωπικού album, ενώ τον Ιούνιο του 2018, εμφανίστηκε στα Mad Video Music Awards ερμηνεύοντας σε remix το κομμάτι του Πάνου Κιάμου «Θέλω να σε Ξαναδώ» μαζί με τον Bo. Παράλληλα, ξεκίνησε εμφανίσεις στο νυχτερινό κέντρο Fantasia Live με τους Κωνσταντίνο Αργυρό και Νίνο.
Τη χειμερινή σεζόν 2018-2019 έκανε live εμφανίσεις στο νυχτερινό κέντρο Fantasia Live με τους Κωνσταντίνο Αργυρό, Demy, 719 The Band, Andromache και Γιώργο Λιβάνη.
Τον Απρίλιο του 2019, συμμετείχε στο MadWalk - The Fashion Music Project, ερμηνεύοντας με τον Δάκη το κομμάτι «Τσάι με Λεμόνι».
Στις 2 Νοεμβρίου 2019 κυκλοφόρησε το τρίτο της σόλο τραγούδι, με τίτλο «Λόγια» σε στίχους-μουσική Λεωνίδα Σώζου. Επίσης, τον ίδιο μήνα ξεκίνησε live εμφανίσεις στο BOX Athens με τους Melisses, Τάμτα & Matina Zara για τη σεζόν 2019-2020. Τον Ιούλιο του 2020 κυκλοφόρησε το τέταρτο της σόλο τραγούδι με τίτλο «Amore» και μια συνεργασία με τον Mike, με τίτλο «Πάρε με Αγκαλιά». Επίσης, το καλοκαίρι της ίδιας χρονιάς εμφανιζόταν στο νυχτερινό κέντρο Posidonio Music Hall με τους Πάνο Κιάμο, Αναστάσιο Ράμμο και Τάνια Καρρά.
Στις 25 Νοεμβρίου 2020, ανακοινώθηκε ότι θα εκπροσωπήσει την Κύπρο στον Διαγωνισμό Τραγουδιού Eurovision 2021, στο Ρότερνταμ της Ολλανδίας, με το τραγούδι «El Diablo». Ο τελικός πραγματοποιήθηκε στις 22 Μαΐου 2021 και η κυπριακή συμμετοχή κατέλαβε την 16η θέση, ανάμεσα σε 26 διαγωνιζόμενες χώρες.
Το φθινόπωρο του 2021, συμμετείχε ως διαγωνιζόμενη στο ελληνικό Dancing with the Stars αλλά και στo MadWalk - The Fashion Music Project, ερμηνεύοντας το νέο της τραγούδι, «Σαββατόβραδα» με την Ιωάννα Τούνη. Το 2022 κυκλοφόρησε τα τραγούδια «Επαφή» (με τον DJ Stephan), «Μύκονος και Σαντορίνη», «Πες» και «Υποπτεύομαι» (ft. DJ Stephan). Επίσης, συμμετείχε στα Mad Video Music Awards, ερμηνεύοντας το τραγούδι «Nisi» με τους Κόνι Μεταξά, FY και MC Daddy. Τον Ιανουάριο του 2023 ξεκίνησε live εμφανίσεις στο νυχτερινό κέντρο BODEGA Live Experience με τους Σάκη Αρσενίου, Χριστίνα Σάλτη και Γιώργο Βέρο. Τον Φεβρουάριο κυκλοφόρησε το τραγούδι «Έλειπες» (με τον DJ Stephan), τον Απρίλιο το τραγούδι «Pretty Girl» (με τους DJ Stephan & Blanco) και τον Μάιο το τραγούδι «Γύρισε;».
Παραπομπές
Κατηγορία:Ελληνίδες τραγουδίστριες Κατηγορία:Διαγωνισμός Τραγουδιού Eurovision 2021
Μπάμπης Φυλακτός
Ο Μπάμπης Φυλακτός ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός. Υπήρξε από τους πρώτους που φόρεσε τη φανέλα και των δύο "αιώνιων" αντιπάλων, του Παναθηναϊκού και του Ολυμπιακού, αν και με τον τελευταίο δεν αγωνίστηκε ποτέ σε επίσημο αγώνα.
Σε συλλογικό επίπεδο
Έγινε ευρύτερα γνωστός αγωνιζόμενος με τη φανέλα του Παναθηναϊκού την περίοδο 1947-1954, όπου κατέκτησε δύο φορές τον τίτλο του πρωταθλητή Ελλάδας (1948-49, 1952-53) και τέσσερις φορές αυτόν του πρωταθλητή Αθηνών (1948-1949, 1951-1954), συμμετέχοντας το διάστημα αυτό σε 84 αγώνες συνολικά (πρωτάθλημα, κύπελλο, εθνική ομάδα), επιτυγχάνοντας 22 τέρματα. Συμπαίκτες του την εποχή εκείνη υπήρξαν, μεταξύ άλλων, οι Κώστας Λινοξυλάκης, Γιάννης Παπαντωνίου, Βαγγέλης Πανάκης και Λάκης Πετρόπουλος. Ακολούθησε μια διετία (1954-56) στον Ολυμπιακό, για να κλείσει την καριέρα του στον Πανναυπλιακό το 1960, σε ηλικία 34 ετών.
Στην Εθνική Ελλάδας
Με την Ελλάδα αγωνίστηκε την περίοδο μεταξύ 1948-1952. Το ντεμπούτο του πραγματοποιήθηκε στις 27 Νοεμβρίου 1948, στον εκτός έδρας φιλικό αγώνα εναντίον της Τουρκίας, υπό τις οδηγίες του Κώστα Νεγρεπόντη, όπου σημείωσε και το μοναδικό τέρμα της ελληνικής ομάδας στην αναμέτρηση, αλλά και δικό του στις 10 συνολικά φορές που αγωνίστηκε με τη γαλανόλευκη φανέλα.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Παναιγιάλειου Κατηγορία:Επιθετικοί ποδοσφαιριστές
Άβαντας
Στην ελληνική μυθολογία με το όνομα Ἄβας (του Ἄβαντος), νεοελληνική Άβαντας, (από το α + βαίνω, δηλαδή αυτός που δεν αποχωρεί, ο ανυποχώρητος) είναι γνωστά τα παρακάτω έξι διαφορετικά πρόσωπα:
Πηγές
Κατηγορία:Πρόσωπα της ελληνικής μυθολογίας Κατηγορία:Τρώες Κατηγορία:Βασιλείς του Άργους
Άβληρος
Στην ελληνική μυθολογία με το όνομα Άβληρος είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Άβληρος αναφέρεται στην Ιλιάδα του Ομήρου (ραψωδία Ζ, στίχος 32). Σκοτώθηκε στη μάχη από τον Αντίλοχο, τον γιο του βασιλιά Νέστορα και της Ευρυδίκης. Ο Άβληρος δεν μνημονεύεται σε κάποια άλλη πηγή.
Γκουαρανί Φουτεμπόλ Κλούμπε
Η Γκουαρανί Φουτεμπόλ Κλούμπε είναι μια βραζιλιάνικη, ποδοσφαιρική ομάδα. Ιδρύθηκε στις 2 Απριλίου 1911. Έδρα της ποδοσφαιρικής ομάδας είναι το Estádio Brinco de Ouro da Princesa, χωρητικότητας 29.130 θεατών. Συμμετέχει στο Campeonato Brasileiro Série B.
Άβληρος
Πηγές
Κατηγορία:Τρώες
Γκουαρανί Φουτεμπόλ Κλούμπε
Εξωτερικοί σύνδεσμοι
Κατηγορία:Γκουαρανί Φουτεμπόλ Κλούμπε Κατηγορία:Ιδρύσεις ποδοσφαιρικών ομάδων το 1911 Κατηγορία:Ποδοσφαιρικές ομάδες Βραζιλίας
Όρη Κουρέντων
Τα Όρη Κουρέντων είναι οροσειρά της Ηπείρου στα δυτικά του νομού Ιωαννίνων, βρίσκονται ανάμεσα στο όρος Τόμαρος και Κασιδιάρης ενώ κατά μήκος τους κυλά ένα μέρος του ποταμού Καλαμά (στην αρχαιότητα Θύαμις). Αποτελούν τμήμα μιας οροσειράς που ξεκινά από τα σύνορα Ελλάδας - Αλβανίας, κινείται με κατεύθυνση από ΒΔ. προς ΝΑ. και περιλαμβάνει τα όρη Μακρύκαμπος, Κασιδιάρης, Κουρέντων και Τόμαρος. Η υψηλότερη κορυφή τους έχει υψόμετρο 1.173 μέτρα.
Παραπομπές
Κατηγορία:Βουνά των Ιωαννίνων
Νικόλαος Λεοντίδης
Ο Νικόλαος Λεοντίδης (1881 - 1942) ήταν Έλληνας δικηγόρος και πολιτευτής.
Σπουδές
Γεννήθηκε στην Τραπεζούντα του Πόντου το 1881 και εργάστηκε ως δημοσιογράφος και ως δικηγόρος. Σπούδασε πολιτικές επιστήμες στην Αθήνα και στο Παρίσι.
Πολιτική σταδιοδρομία
Εξελέγη βουλευτής Δράμας με το Λαϊκό Κόμμα το 1932 και Θεσσαλονίκης το 1935. Στην κυβέρνηση Τσαλδάρη υπηρέτησε ως υπουργός γενικός διοικητής Θράκης, από τις 25 Νοεμβρίου 1932 ως τις 16 Ιανουαρίου 1933, συμβάλλοντας στην ανακούφιση των προσφύγων στην Ελλάδα. Νωρίτερα ήταν και διευθυντής του Υπουργείου Προνοίας.
Θάνατος
Απεβίωσε σε ηλικία 61 ετών στη Δράμα, το 1942.
Παραπομπές
Κατηγορία:Βουλευτές Δράμας Κατηγορία:Βουλευτές Θεσσαλονίκης Κατηγορία:Έλληνες υπουργοί Γενικοί Διοικητές Θράκης Κατηγορία:Βουλευτές εκλεγμένοι με το Λαϊκό Κόμμα
Μουσικό πληκτρολόγιο
Το μουσικό πληκτρολόγιο είναι ένα σύνολο από παρακείμενα πιεζόμενα πλήκτρα σε ένα μουσικό όργανο. Τα πληκτρολόγια συνήθως έχουν πλήκτρα για τις δώδεκα νότες της δυτικής μουσικής κλίμακας, με συνδυασμό μεγάλων και μακρύτερων πλήκτρων και πλήκτρων με μικρότερο μέγεθος και κοντύτερο πλάτος, που επαναλαμβάνονται με διάστημα μιας οκτάβας Το πάτημα ενός πλήκτρου κάνει το όργανο να παράγει ήχους, είτε με το χτύπημα μιας χορδής με μηχανικό τρόπο (όπως στο πιάνο), είτε με το τράβηγμα μια χορδής. Στα ηλεκτρικά ή ηλεκτρονικά μουσικά πληκτρολόγια, η πίεση ενός πλήκτρου συνδέει ένα κύκλωμα. Από την στιγμή που το πιάνο είναι το πιο διαδεδομένο πληκτροφόρο, η διάταξη του μουσικού πληκτρολογίου αναφέρεται συχνά ως «πληκτρολόγιο του πιάνου».
Κατηγορία:Μουσικά όργανα Κατηγορία:Οργανολογία Κατηγορία:Αλληλεπίδραση ανθρώπου-μηχανής
ΜΕΤΚΑ
Η βιομηχανική δραστηριότητά της, εξυπηρετεί πληθώρα πελατών της παγκοσμίως, εξάγοντας τα προϊόντα της σε όλο τον κόσμο. Παράλληλα, στις βιομηχανικές της εγκαταστάσεις, κατασκευάζονται τελευταίας τεχνολογίας εξαρτήματα και εξοπλισμός που χρησιμοποιούνται στις αγορές της ενέργειας και των υποδομών.
Η ΜΕΤΚΑ αναπτύσσεται συνεχώς σε τεχνογνωσία, ανθρώπινο δυναμικό και σε παραγωγική δυνατότητα. Σήμερα, κατατάσσεται μεταξύ των κορυφαίων κατασκευαστών έργων βιώσιμης ανάπτυξης για την αξιοπιστία, την ευελιξία και την ικανότητα εκτέλεσης έργων εντός χρονοδιαγράμματος.
Εργοστάσιο Βόλου Το εργοστάσιο στο Βόλο ιδρύθηκε το 1962 με σκοπό τη βιομηχανική παραγωγή μεταλλικών κατασκευών. Σήμερα, προσαρμόζει το μοντέλο περαιτέρω ανάπτυξης στις νέες ανάγκες της κοινωνίας και των πελατών, συμμετέχοντας ενεργά στη διαμόρφωση, χρηματοδότηση και την τελική μορφή των έργων στα οποία συμμετέχει.
1962–1980
Η ΜΕΤΚΑ ιδρύθηκε το 1962 στη Νέα Ιωνία Μαγνησίας και λειτούργησε υπό τη διεύθυνση του Οργανισμού Βιομηχανικής Ανάπτυξης (ΟΒΑ, μετέπειτα ΕΤΒΑ). Το 1964, το εργοστάσιο παραγωγής μεταλλικών κατασκευών της ΜΕΤΚΑ ξεκίνησε τη λειτουργία του και οι δραστηριότητές του σχετίζονται κυρίως με την κατασκευή μεγάλων και σύνθετων μεταλλικών και μηχανολογικών έργων.
Αγγλικό πρωτάθλημα ποδοσφαίρου ανδρών 2006-07
Το πρωτάθλημα της περιόδου 2006-07 ήταν το 15ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 16η φορά στην ιστορία της ακολουθούμενη στη βαθμολογία από τη Τσέλσι. Θέση στο Champions League εξασφάλισαν επίσης η Λίβερπουλ και η Άρσεναλ.
ΜΕΤΚΑ
1962–1980
Το 1971 η ΜΕΤΚΑ ιδιωτικοποιήθηκε, ενώ το 1973 οι μετοχές της εισήχθησαν στο Χρηματιστήριο Αθηνών. Ακολούθησε μια σειρά σημαντικών εξαγορών που ανέδειξαν τη ΜΕΤΚΑ σε κατασκευαστή έργων μεγάλης κλίμακας. Η ΜΕΤΚΑ εκτελεί τα πρώτα της έργα στο εξωτερικό.
Αγγλικό πρωτάθλημα ποδοσφαίρου ανδρών 2006-07
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2006-2007 Κατηγορία:Πρέμιερ Λιγκ
ΜΕΤΚΑ
1980–1998
μικρογραφία|263x263px Το 1980 η εταιρεία απορρόφησε την τεχνική εταιρεία TECHNOM Α.Ε., αποκτώντας τη δυνατότητα κατασκευής και συναρμολόγησης αντικειμένων σε βιομηχανικό επίπεδο, καθώς και ανάληψης και εκτέλεσης δημοσίων έργων μεγάλης κλίμακας.
Το 1989 ακολούθησε η εξαγορά της Ελληνικής Βιομηχανίας Κατεργασίας Χάλυβος ΑΕ, με διακριτικό τίτλο SERVISTEEL, και με το σύγχρονο αυτοματοποιημένο εξοπλισμό της, η ΜΕΤΚΑ άρχισε την βιομηχανοποίηση μετάλλων (ανατινάξεις, κοπή, διάτρηση).
Μετά από 39 έτη λειτουργίας, η ΜΕΤΚΑ άνοιξε νέους τομείς δραστηριοποίησης, όπως: ενέργεια, άμυνα, ανανεώσιμες πηγές ενέργειας, εξαγωγές και διυλιστήρια.
1998–2009
Κατά την περίοδο Ιούλιο του 1998 έως Ιανουάριο του 1999, ο Όμιλος Επιχειρήσεων Μυτιληναίος απέκτησε σταδιακά επενδυτικό ενδιαφέρον για την εταιρεία και στις αρχές του 1999 η εξαγορά ολοκληρώθηκε επισήμως.
Τον Δεκέμβριο του 1999, η ΜΕΤΚΑ προχώρησε σε εξαγορά μεριδίου 40% της ΕΚΜΕ. Η εταιρεία ασχολείται κυρίως με το σχεδιασμό και την κατασκευή μονάδων στην πετροχημική και ενεργειακή βιομηχανία.
Το 2006 η ΜΕΤΚΑ εξαγόρασε την ΕΛΕΜΚΑ, μια εταιρεία που ειδικεύεται σε έργα πολιτικού μηχανικού.
2009 - 2014
Το 2012 η METKA εγκαινίασε το Γραφείο Εκπροσώπησης της Αλγερίας και προχώρησε την εκτέλεση διάφορων ενεργειακών έργων στην περιοχή, με έμφαση κυρίως σε κινητές αεριοστροβιλικές μονάδες, σε διαδικασία ταχείας εκτέλεσης (fast-track).
2015 - 2016
Το 2015 ίδρυσε νέο Γραφείο Εκπροσώπησης, στην Γκάνα, ακολουθώντας τη στρατηγική στοχοθέτηση της εταιρείας στις αφρικανικές αγορές με αυξανόμενες ενεργειακές ανάγκες. Η εταιρεία ανέλαβε το πρώτο σημαντικό της έργο στην Υποσαχάρια Αφρική (Γκάνα), για την κατασκευή 10 κινητών αεριοστροβιλικών μονάδων παραγωγής ηλεκτρικής ενέργειας.
To 2016 ανέλαβε το δεύτερο σημαντικό έργο της ΜΕΤΚΑ στην αγορά της Γκάνας, σε κοινοπραξία με την General Electric, για τη μελέτη, την προμήθεια, την κατασκευή και τη θέση σε λειτουργία μιας μονάδας παραγωγής ενέργειας στο Takoradi, για φωτοβολταϊκά και υβριδικά έργα EPC από τη METKA EGN.
Επίσης το 2016 προχώρησε σε συνεργασία στον τομέα της ηλεκτρικής ενέργειας εκτός δικτύου (off-grid) με την εταιρεία International Power Supply (IPS), κατασκευάστρια του συστήματος ελέγχου και διαχείρισης παραγωγής/διανομής ηλεκτρικής ενέργειας εκτός δικτύου (off-grid) EXERON.
2017
Το 2017 πραγματοποιήθηκε η συγχώνευση της ΜΥΤΙΛΗΝΑΙΟΣ Α.Ε. με τις βασικές θυγατρικές της ΜΕΤΚΑ Α.Ε., PROTERGIA A.E. και ΑΛΟΥΜΙΝΙΟ ΤΗΣ ΕΛΛΑΔΟΣ Β.Ε.Α.Ε.
2020
Το 2020, η ΜΕΤΚΑ ανέλαβε την κατασκευή ηλεκτροπαραγωγού μονάδας στο Τομπρούκ με ικανότητα παραγωγής 740MW.
Λειτουργικές δραστηριότητες
Τα γραφεία της ΜΕΤΚΑ είναι στην Αθήνα και οι βιομηχανικές εγκαταστάσεις της βρίσκονται στο Βόλο.
Η METKA είναι μια από τις μεγαλύτερες ελληνικές εξαγωγικές εταιρείες και εστιάζεται κυρίως στην εξυπηρέτηση των αναγκών των διεθνών αγορών, κυρίως στην Ευρώπη, τη Μέση Ανατολή και την Αφρική.
Εξωτερικοί σύνδεσμοι
Κατηγορία:Ελληνικές επιχειρήσεις Κατηγορία:Ελληνικά εμπορικά σήματα
Μεγάλη Δούκισσα Μαρία Νικολάγιεβνα της Ρωσίας (1819-1876)
Η Μαρία Νικολάγιεβνα (ρωσ. Мария Николаевна, 18 Αυγούστου 1819 - 21 Φεβρουαρίου 1876) από τον Οίκο του Σλέσβιχ-Χόλσταϊν-Γκόττορπ - Ρομανώφ ήταν κόρη του Αυτοκράτορα της Ρωσίας, συνεπώς μεγάλη δούκισσα της Ρωσίας, και με τον γάμο της έγινε Δούκισσα του Λόιχτενμπεργκ.
Βιογραφία
Ήταν η πρώτη κόρη του Νικολάου Α΄ της Ρωσίας και της Αλεξάνδρας Φεοντορόβνας (Καρλόττας της Πρωσίας), κόρης του Φρειδερίκου Γουλιέλμου Γ΄ της Πρωσίας.
Οικογένεια
Παντρεύτηκε το 1839 τον Μαξιμιλιανό των Μπωαρναί, 3ο Δούκα του Λόιχτενμπεργκ, και είχε τέκνα:
Το 1852 απεβίωσε ο Μαξιμιλιανός και η Μαρία το 1854 έκανε δεύτερο γάμο με τον κόμη Γκριγκόρι Γκριγκόριεβιτς Στρογκανώφ. Ο γάμος ήταν μυστικός και μοργανατικός και είχε τέκνα:
Αντριέν-Μαρί Λεζάντρ
Ο Αντριέν-Μαρί Λεζάντρ (γαλλικά: Adrien-Marie Legendre, 18 Σεπτεμβρίου 1752 - 9 Ιανουαρίου 1833) ήταν Γάλλος μαθηματικός με πολυάριθμες συνεισφορές στα μαθηματικά. Γνωστές και σημαντικές έννοιες όπως τα πολυώνυμα Λεζάντρ και ο μετασχηματισμός Λεζάντρ φέρουν το όνομά του.
Βιογραφία
Ο Αντριέν Μαρί Λεζάντρ γεννήθηκε στο Παρίσι στις 18 Σεπτεμβρίου 1752 από πλούσια οικογένεια. Σπούδασε στο κολλέγιο Μαζαρέν του Παρισιού και υποστήριξε τη διατριβή του στη φυσική και τα μαθηματικά το 1770. Δίδαξε στην στρατιωτική σχολή του Παρισιού από το 1775 έως το 1780 και στην École Normale από το 1795. Παράλληλα, συνεργάστηκε με το Γραφείο των γεωγραφικών μηκών. Το 1782, η Ακαδημία του Βερολίνου απένειμε στον Λεζάντρ βραβείο για την πραγματεία του σχετικά με τα βλήματα σε ανθεκτικά μέσα. Αυτή η πραγματεία τον έφερε επίσης στην προσοχή του Λαγκράνζ.
Η Ακαδημία Επιστημών έκανε τον Λεζάντρ επίκουρο μέλος το 1783 και συνεργάτη το 1785. Το 1789 εξελέγη μέλος της Βασιλικής Εταιρείας.
Συνεργάστηκε με την Αγγλογαλλική Έρευνα (1784-1790) για τον υπολογισμό της ακριβούς απόστασης μεταξύ του Αστεροσκοπείου του Παρισιού και του Βασιλικού Αστεροσκοπείου του Γκρίνουιτς με τη βοήθεια της τριγωνομετρίας. Για τον σκοπό αυτό, το 1787 επισκέφθηκε το Ντόβερ και το Λονδίνο μαζί με τον Ντομινίκ, κόμη ντε Κασίνι και τον Πιερ Μεσέν. Οι τρεις τους επισκέφθηκαν επίσης τον Γουίλιαμ Χέρσελ, τον ανακαλύπτη του πλανήτη Ουρανού.
Ο Λεζάντρ έχασε την ιδιωτική του περιουσία το 1793 κατά τη διάρκεια της Γαλλικής Επανάστασης. Εκείνη τη χρονιά, παντρεύτηκε επίσης τη Μαργκερίτ-Κλοντίν Κουέν, η οποία τον βοήθησε να βάλει σε τάξη τις υποθέσεις του. Το 1795, ο Λεζάντρ έγινε ένα από τα έξι μέλη του μαθηματικού τμήματος της ανασυγκροτημένης Ακαδημίας Επιστημών, που μετονομάστηκε σε Εθνικό Ινστιτούτο Επιστημών και Τεχνών. Αργότερα, το 1803, ο Ναπολέων αναδιοργάνωσε το Εθνικό Ινστιτούτο και ο Λεζάντρ έγινε μέλος του τμήματος Γεωμετρίας. Από το 1799 έως το 1812, ο Λεζάντρ υπηρέτησε ως εξεταστής μαθηματικών για τους τελειόφοιτους σπουδαστές πυροβολικού στην Στρατιωτική Σχολή (École Militaire) και από το 1799 έως το 1815 υπηρέτησε ως μόνιμος εξεταστής μαθηματικών στην Πολυτεχνική Σχολή. Το 1824, η σύνταξη του Λεζάντρ από την École Militaire διακόπηκε επειδή αρνήθηκε να ψηφίσει τον κυβερνητικό υποψήφιο στο Εθνικό Ινστιτούτο. Η σύνταξή του αποκαταστάθηκε εν μέρει με την αλλαγή της κυβέρνησης το 1828. Το 1831, έγινε αξιωματικός της Λεγεώνας της Τιμής.
Ο Λεζάντρ πέθανε στο Παρίσι στις 9 Ιανουαρίου 1833, μετά από μακρά και επώδυνη ασθένεια, και η χήρα του Λεζάντρ διατήρησε προσεκτικά τα υπάρχοντά του για να τον τιμήσει. Μετά το θάνατό της το 1856, θάφτηκε δίπλα στον σύζυγό της στο χωριό Οτέιγ, όπου είχε ζήσει το ζευγάρι, και άφησε το τελευταίο εξοχικό τους σπίτι στο χωριό. Το όνομα του Λεζάντρ είναι ένα από τα 72 ονόματα που αναγράφονται στον Πύργο του Άιφελ.
Μαθηματικές εργασίες
Το έργο του Άμπελ για τις ελλειπτικές συναρτήσεις βασίστηκε στο έργο του Λεζάντρ, και ορισμένα από τα έργα του Γκάους στη στατιστική και τη θεωρία αριθμών συμπλήρωσαν το έργο του Λεζάντρ. Ανέπτυξε, και κοινοποίησε για πρώτη φορά στους συγχρόνους του πριν από τον Γκάους, τη μέθοδο των ελαχίστων τετραγώνων, η οποία έχει ευρεία εφαρμογή στη γραμμική παλινδρόμηση, την επεξεργασία σημάτων, τη στατιστική και την προσαρμογή καμπυλών- αυτή δημοσιεύθηκε το 1806 ως παράρτημα του βιβλίου του για τις τροχιές των κομητών. Σήμερα, ο όρος "μέθοδος ελαχίστων τετραγώνων" χρησιμοποιείται ως άμεση μετάφραση από το γαλλικό "méthode des moindres carrés".
Το σημαντικότερο έργο του είναι το Exercices de Calcul Intégral (Ασκήσεις υπολογισμού ολοκληρώματων), το οποίο δημοσιεύθηκε σε τρεις τόμους το 1811, το 1817 και το 1819. Στον πρώτο τόμο εισήγαγε τις βασικές ιδιότητες των ελλειπτικών ολοκληρωμάτων, των συναρτήσεων βήτα και των συναρτήσεων γάμμα, εισάγοντας το σύμβολο Γ κανονικοποιώντας το σε Γ(n+1) = n! Περαιτέρω αποτελέσματα σχετικά με τις συναρτήσεις βήτα και γάμμα μαζί με τις εφαρμογές τους στη μηχανική - όπως η περιστροφή της γης και η έλξη των ελλειψοειδών - εμφανίστηκαν στον δεύτερο τόμο. 1830, έδωσε μια απόδειξη του τελευταίου θεωρήματος του Φερμά για εκθέτη n = 5, το οποίο είχε επίσης αποδειχθεί από τον Λεζέν Ντίριχλετ το 1828.
Στη θεωρία των αριθμών, διατύπωσε την εικασία του νόμου της τετραγωνικής αμοιβαιότητας, που στη συνέχεια αποδείχθηκε από τον Γκάους- σε σχέση με αυτό, το σύμβολο του Λεζάντρ πήρε το όνομά του. Έκανε επίσης πρωτοποριακό έργο στην κατανομή των πρώτων αριθμών και στην εφαρμογή της ανάλυσης στη θεωρία αριθμών. Η εικασία του 1798 για το θεώρημα των πρώτων αριθμών αποδείχθηκε αυστηρά από τους Ανταμάρ και ντε λα Βαλέ-Πουσέν το 1896.
Ο Λεζάντρ έκανε ένα εντυπωσιακό έργο πάνω στις ελλειπτικές συναρτήσεις, συμπεριλαμβανομένης της ταξινόμησης των ελλειπτικών ολοκληρωμάτων, αλλά χρειάστηκε η μεγαλοφυΐα του Αμπέλ για να μελετήσει τις αντίστροφες των συναρτήσεων Jacobi και να λύσει πλήρως το πρόβλημα.
Είναι γνωστός για τον μετασχηματισμό Λεζάντρ, ο οποίος χρησιμοποιείται για να μεταβούμε από τη Λαγκρανζιανή στη Χαμιλτονιανή διατύπωση της κλασικής μηχανικής. Στη θερμοδυναμική χρησιμοποιείται επίσης για να ληφθεί η ενθαλπία και οι ενέργειες Χέλμχολτς και Γκιμπς (ελεύθερη) από την εσωτερική ενέργεια. Είναι επίσης ο συνονόματος των πολυωνύμων Λεζάντρ, των λύσεων της διαφορικής εξίσωσης Λεζάντρ, οι οποίες εμφανίζονται συχνά στη φυσική και σε μηχανολογικές εφαρμογές, όπως η ηλεκτροστατική.
Ο Λεζάντρ είναι περισσότερο γνωστός ως συγγραφέας του βιβλίου "Στοιχεία γεωμετρίας" (Éléments de géométrie), το οποίο δημοσιεύθηκε το 1794 και αποτέλεσε το κορυφαίο στοιχειώδες κείμενο για το θέμα αυτό για περίπου 100 χρόνια. Το κείμενο αυτό αναδιάταξε και απλοποίησε σε μεγάλο βαθμό πολλές από τις προτάσεις από τα Στοιχεία του Ευκλείδη για να δημιουργήσει ένα πιο αποτελεσματικό εγχειρίδιο.
Εικονογραφία
Ένα μεταθανάτιο ολόσωμο άγαλμα του μαθηματικού από τον Αλφρέντ-Ντεζιρέ Λανσόν (1851-1898) κοσμεί μια κόγχη στην πρόσοψη του δημαρχείου του Παρισιού55.
Παραπομπές
Κατηγορία:Μαθηματικοί αναλυτές Κατηγορία:Γάλλοι μαθηματικοί Κατηγορία:Μαθηματικοί του 19ου αιώνα
Μπαϊρόιτ
Το Μπαϊρόιτ (Bayreuth, προφέρεται [baɪɾɔʏt]) είναι πόλη της βόρειας Βαυαρίας με 73.048 κατοικους. Η πόλη είναι η έδρα της κυβέρνησης της Άνω Φρανκονίας. Το 1872 ο συνθέτης Ρίχαρντ Βάγκνερ μεταφέρθηκε στο Μπαϊρόιτ και η πόλη έγινε γνωστή για την Όπερα του Μπαϊρόιτ, στην οποία διοργανώνεται το Φεστιβάλ του Μπαϊρόιτ. Το 1975 ιδρύθηκε το Πανεπιστήμιο του Μπαϊρόιτ (Universität Bayreuth).
Εξωτερικοί σύνδεσμοι
Κατηγορία:Πόλεις της Βαυαρίας
Αγάθωνας (μυθολογία)
Στην ελληνική μυθολογία με το όνομα Αγάθωνας (Αγάθων) είναι γνωστός ένας από τους Τρώες που έζησαν κατά την εποχή που έγινε ο Τρωικός Πόλεμος. Ο Αγάθωνας αναφέρεται στην Ιλιάδα του Ομήρου (ραψωδία Ω, στίχος 249), από όπου πληροφορούμαστε ότι ήταν πρίγκηπας, γιος του βασιλιά της Τροίας Πριάμου και της Εκάβης, ένας από τους τελευταίους που επέζησαν.
Πηγές
Αγαθωνας
Ενώπιος ενωπίω
Το Ενώπιος Ενωπίω είναι ο τίτλος μίας από τις μακροβιότερες εκπομπές τηλεοπτικών συνεντεύξεων της ελληνικής τηλεόρασης. Παρουσιαστής της εκπομπής είναι ο Νίκος Χατζηνικολάου. Προβλήθηκε την περίοδο 1991-2003 από τον τηλεοπτικό σταθμό Mega Channel και επέστρεψε στις οθόνες την τηλεοπτική περίοδο 2019-2023 μέσα από τη συχνότητα του ΑΝΤ1.
Αναφορές
Κατηγορία:Ελληνικές ενημερωτικές εκπομπές
Όλγα Νικολάγιεβνα της Ρωσίας
Η Όλγα Νικολάεβνα, (ρωσ. Ольга Николаевна, 11 Σεπτεμβρίου 1822 - 30 Οκτωβρίου 1892) από τον Οίκο του Σ.Χ.Γκόττορπ ήταν κόρη του Αυτοκράτορα της Ρωσίας και με τον γάμο της έγινε Βασίλισσα της Βυρτεμβέργης.
Οικογένεια
Παντρεύτηκε το 1846 τον Κάρολο Α΄ της Βυρτεμβέργης. Δεν απέκτησαν απογόνους και υιοθέτησαν την:
Παραπομπές
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Βασίλισσες της Βυρτεμβέργης Κατηγορία:Πριγκίπισσες της Βυρτεμβέργης Κατηγορία:Ρώσοι ευγενείς Κατηγορία:Μεγάλες Δούκισσες της Ρωσίας
Κλούμπε Ατλέτικο Σοροκάμπα
Η Κλούμπε Ατλέτικο Σοροκάμπα (πορτογαλικά: Clube Atlético Sorocaba) είναι βραζιλιάνικη ποδοσφαιρική ομάδα. Ιδρύθηκε στις 21 Φεβρουαρίου 1991. Έδρα της ομάδας είναι το Centro de Integração Comunitário Walter Ribeiro, χωρητικότητας 12525 θεατών. Συμμετείχε στην Campeonato Brasileiro Série C αρκετές περίοδους (1994, 1995, 1996, 1997, 1998, 2002, 2003 και 2004).
Εξωτερικοί σύνδεσμοι
Κατηγορία:Ατλέτικο Σοροκάμπα Κατηγορία:Ποδοσφαιρικές ομάδες Βραζιλίας Κατηγορία:Ιδρύσεις ποδοσφαιρικών ομάδων το 1993
Χονολουλού
Η Χονολουλού (αγγλικά: Honolulu) είναι η πρωτεύουσα και η πολυπληθέστερη κοινότητα της Χαβάης, στις Ηνωμένες Πολιτείες Αμερικής.
Κατά την 1η Ιουλίου 2004, σύμφωνα με το Γραφείο Απογραφής Πληθυσμού των ΗΠΑ, η Χονολουλού υπολογίστηκε ότι είχε 377.260 κατοίκους, ενώ η πόλη μαζί με την κομητεία (ουσιαστικά το νησί Οάχου) 900.000 κατοίκους. Η τοπική διοίκηση υφίσταται μόνο σε επίπεδο κομητείας και ως εκ τούτου η πόλη και κομητεία της Χονολουλού επεκτείνεται σε όλο το νησί Οάχου του συμπλέγματος της Χαβάης. Δήμαρχος από τις 2 Ιανουαρίου του 2021 είναι ο Ρικ Μπλαντζιάρντι.
Ονομασία
Στα χαβανέζικα «χονολούλου» σημαίνει «προστατευμένος κόλπος/λιμάνι» ή «τόπος προστασίας».
Ιστορικά στοιχεία
Η περιοχή της Χονολουλούς πρωτοκατοικήθηκε τον 11ο αιώνα από Πολυνήσιους.
Στη Χονολουλού ο πρώτος Ευρωπαίος που πάτησε το πόδι του ήταν ο Βρετανός καπετάνιος Γουίλιαμ Μπράουν το 1794.
Στις 7 Δεκεμβρίου 1941 εξαπολύθηκε ιαπωνική αεροπορική επίθεση στον αμερικανικό στόλο που βρισκόταν στον όρμο του Περλ Χάρμπορ, δυτικά της Χονολουλού, με πολύ μεγάλες απώλειες για τις ΗΠΑ, γεγονός που έθεσε το τέλος στην ουδετερότητα των Αμερικανών στον Β΄ Παγκόσμιο Πόλεμο.
Από την Χονολουλού κατάγεται ο Μπαράκ Ομπάμα, πρώην πρόεδρος των Ηνωμένων Πολιτειών Αμερικής με θητεία από το 2008 έως το 2019, εκλεγμένος με τους Δημοκρατικούς. Μάλιστα, στις προεδρικές εκλογές του 2008 οι ψηφοφόροι της Χαβάης υπερψήφισαν τον Ομπάμα σε ποσοστό 76%.
Εξωτερικοί σύνδεσμοι
Κατηγορία:Πρωτεύουσες της Ωκεανίας Κατηγορία:Πόλεις της Χαβάης
Αποθετικό μοντέλο (αρχαιολογία)
Στον τομέα της αρχαιολογίας το αποθετικό μοντέλο είναι μια μέθοδος ταυτοποίησης του χαρακτήρα μιας αρχαιολογικής θέσης και εντοπισμού πιθανών θαμμένων αρχαιολογικών υπολειμμάτων, χωρίς απαραιτήτως να ανασκαφεί ολόκληρη η περιοχή. Ακολουθώντας τις επιταγές της σωστικής αρχαιολογίας και την εισαγωγή της αρχαιολογίας στη διαδικασία του προγραμματισμού οικοδόμησης στα περισσότερα δυτικά έθνη, είναι ζωτικής σημασίας η συγκέντρωση όσο το δυνατόν περισσότερων πληροφοριών για μια περιοχή πριν από οποιαδήποτε ανασκαφή ή απλή εκσκαφή. Τέτοιες πληροφορίες μπορούν να χρησιμοποιηθούν για την ενημέρωση των αρμοδίων για τον αστικό σχεδιασμό και των αρχαιολόγων για την ανάγκη και τη φύση οποιασδήποτε αρχαιολογικής εργασίας, πριν από την κατασκευή ενός νέου κτηρίου. Το αποθετικό πρότυπο χρησιμοποιεί τα αποτελέσματα των προηγούμενων ανασκαφών και άλλων αρχαιολογικών ερευνών για να υπολογίσει τη φύση της αρχαιολογίας μιας ευρύτερης περιοχής. Οι παραγωγικές ανασκαφές σε μια περιοχή προϋποθέτουν ότι και το έδαφος είναι παραγωγικό σε αρχαιολογικά ευρήματα. Τα σχετικά ύψη με τη στάθμη θάλασσας ή οι αρχαιολογικοί ορίζοντες είναι δυνατόν να παρεκταθούν σε γνωστά γεωγραφικά σημεία και να χρησιμοποιηθούν για τον υπολογισμό συγκεκριμένων τύπων ανάπτυξης. Λαμβάνοντας υπ’ όψιν γνωστές διαταραχές στο έδαφος, είναι δυνατόν να εκτιμήσει κανείς ότι ορισμένες περιοχές έχουν περιορισμένο αρχαιολογικό δυναμικό. Μια επιθεώρηση κτηρίων με υπόγεια για παράδειγμα, υποδεικνύει ότι σε ορισμένους δρόμους της πόλης τα αρχαιολογικά ευρήματα έχουν αφαιρεθεί (νόμιμα ή παράνομα) στο εγγύς ή μακρινό παρελθόν, ανάλογα με την ιστορία και την οικοδομική ανάπτυξη της πόλης. Όλες αυτές οι πληροφορίες είναι δυνατόν να αποθηκεύονται σε βάσεις δεδομένων (GIS) στοιχεία γεωφυσικής διασκόπησης, να αναλύονται και να αυξάνονται με την πάροδο του χρόνου, προσφέροντας περισσότερες πληροφορίες και περισσότερο αληθοφανή μοντέλα. Αποθετικό μοντέλο χρησιμοποιήθηκε πειραματικά στην πόλη της Υόρκης στη Μεγάλη Βρετανία το 1990 και από τότε χρησιμοποιείται για κάθε είδους αρχαιολογικό σχεδιασμό της πόλης.
Αγακλής
Στην ελληνική μυθολογία με το όνομα Αγακλής (Αγακλέης) είναι γνωστός ένας από τους Μυρμιδόνες, βασιλιάς στο Βούδειο της Θεσσαλίας. Ο Αγακλέης αναφέρεται στην Ιλιάδα (ραψωδία Π, στίχος 571), από όπου πληροφορούμαστε ότι ήταν ο πατέρας του Επειγέως, ο οποίος έλαβε μέρος στο εκστρατευτικό σώμα του Αχιλλέα στον Τρωικό Πόλεμο, όπου και σκοτώθηκε.
Αποθετικό μοντέλο (αρχαιολογία)
Κατηγορία:Ορολογία της αρχαιολογίας Κατηγορία:Αρχαιολογικές μέθοδοι
Αγακλής
Πηγές
Αγακλης
Μαρία Α΄ της Σκωτίας
Η Μαρία Α΄ (Mary, Queen of Scots, 8 Δεκεμβρίου 1542 – 8 Φεβρουαρίου 1587) από τον Οίκο των Στιούαρτ ήταν βασίλισσα της Σκωτίας (14 Δεκεμβρίου 1542 - 24 Ιουλίου 1567) και βασιλική σύζυγος της Γαλλίας (10 Ιουλίου 1559 - 5 Δεκεμβρίου 1560). Η Μαρία, μοναδική κόρη και νόμιμο παιδί που επέζησε του Ιακώβου Ε΄ της Σκωτίας και της Μαρίας του Γκιζ, διαδέχτηκε τον πατέρα της μόλις έξι ημερών. Έζησε την παιδική της ηλικία στη Γαλλία. Την ίδια εποχή η Σκωτία κυβερνήθηκε από αντιβασιλείς. Παντρεύτηκε (1558) τον Φραγκίσκο, Δελφίνο της Γαλλίας. Ο σύζυγος της ανέβηκε στον θρόνο της Γαλλίας ως Φραγκίσκος Β΄ (1559) και η Μαρία έγινε βασίλισσα της Γαλλίας μέχρι τον πρόωρο θάνατο του Φραγκίσκου τον Δεκέμβριο του 1560. Τότε η μικρή χήρα επέστρεψε στη Σκωτία, έφτασε στο Λιθ στις 19 Αυγούστου 1561 και τέσσερα χρόνια αργότερα προχώρησε σε δεύτερο γάμο με τον εξάδελφό της Χένρυ Στιούαρτ, Λόρδο Ντάρνλεϋ, 1ο Δούκα του Όλμπανυ από νεότερο κλάδο του Οίκου των Στιούαρτ. Ο δεύτερος γάμος της Μαρίας ήταν επίσης ατυχής: τον Φεβρουάριο του 1567 η κατοικία του ζεύγους καταστράφηκε από μεγάλη έκρηξη και ο Δούκας του Όλμπανυ βρέθηκε νεκρός στον κήπο.
Ο Τζέημς Χέπμπορν, 4ος Κόμης του Μπόθγουελ κατηγορήθηκε για τον θάνατο του Δούκα του Όλμπανυ, αλλά απαλλάχτηκε από τις κατηγορίες και η Μαρία προχώρησε μαζί του τον επόμενο μήνα στον τρίτο της γάμο. Ακολούθησε πραξικόπημα και η Μαρία φυλακίστηκε στο κάστρο του Λοχ Λέβεν. Στις 24 Ιουλίου 1567 η Μαρία πιέστηκε να παραιτηθεί υπέρ του ενός έτους γιου της (από τον Δούκα του Όλμπανυ) Ιάκωβου ΣΤ΄. Η Μαρία, μετά από αποτυχημένες προσπάθειες να ανακαταλάβει τον θρόνο, δραπέτευσε στην Αγγλία και βρέθηκε υπό την προστασία της εξαδέλφης της Ελισάβετ Α΄ της Αγγλίας. Πολλοί Καθολικοί στην Αγγλία άρχισαν να προσεγγίζουν τη Μαρία ως νόμιμη βασίλισσα της Αγγλίας, καθώς ο πατέρας της ήταν εξάδελφος της Ελισάβετ Α΄. Οι επαφές προκάλεσαν εξέγερση, που έμεινε γνωστή σαν "Επανάσταση του Βορρά". Η Ελισάβετ είδε την προσπάθεια σαν απειλή για τον θρόνο της, έκανε κατάσχεση σε όλα τα κάστρα της και την κράτησε φυλακισμένη στη συνοδεία της 19 χρόνια. Η Μαρία της Σκωτίας κρίθηκε ένοχη με την κατηγορία της εσχάτης προδοσίας εναντίον της Ελισάβετ ύστερα από δίκη, με την κατηγορία ότι σχεδίαζε τη δολοφονία της (1586), και αποκεφαλίστηκε.
Παιδική ηλικία
thumb|right|250px|Τα Ανάκτορα του Λινλίθγκοου που γεννήθηκε η Μαρία Στιούαρτ Η Μαρία γεννήθηκε στα Ανάκτορα του Λινλίθγκοου όπως ο πατέρας της. Λέγεται ότι γεννήθηκε πρόωρα και ήταν το μοναδικό νόμιμο παιδί του Ιακώβου Ε΄ που επέζησε.[4] Ήταν μικρανιψιά του Ερρίκου Η΄ της Αγγλίας καθώς η εκ πατρός γιαγιά της, Μαργαρίτα Τυδώρ, ήταν αδελφή του. Στις 14 Δεκεμβρίου 1542 σε ηλικία μόλις έξι ημερών στέφθηκε βασίλισσα της Σκωτίας, όταν ο πατέρας της πέθανε πρόωρα από νευρική κρίση μετά τη συντριβή του στρατού του στο Σόλγουεϋ, ή από μολυσμένο νερό που ήπιε σε εκστρατεία.
Ένας δημοφιλής θρύλος που διασώθηκε από τον Τζον Νοξ αναφέρει ότι όταν άκουσε ο πατέρας της στην επιθανάτιο κλίνη του ότι το παιδί που γεννήθηκε ήταν κορίτσι είπε τη φράση "ξεκίνησε με μια γυναίκα και τελειώνει με μια γυναίκα". Η φράση έχει σχέση με τον Οίκο των Στιούαρτ που ξεκίνησε με τη Μάρτζορι Μπρους, κόρη του Ροβέρτου Μπρους, που παντρεύτηκε τον Ουόλτερ Στιούαρτ, 6ο Υψηλό Στιούαρτ της Σκωτίας και τελειώνει με τη Μαρία. Ο θρύλος δεν διαδόθηκε όμως από την ίδια τη Μαρία, αλλά από την απόγονό της, Άννα. Η Μαρία βαπτίστηκε στη γειτονική Εκκλησία του Αγίου Μιχαήλ αμέσως μετά τη γέννηση της. Οι φήμες έλεγαν ότι ήταν πολύ αδύναμη και ετοιμοθάνατη, ωστόσο ο Άγγλος διπλωμάτης Ραλφ Σάντλερ που την είδε από κοντά τον Μάρτιο του 1543 στα Ανάκτορα του Λινλίθγκοου έγραψε: "είναι το πιο γερό παιδί που έχω δει, είναι βέβαιο ότι θα ζήσει". Η Μαρία, λόγω πολύ μικρής ηλικίας, θα κυβερνούσε με έναν αντιβασιλέα. Οι δυο βασικοί διεκδικητές ήταν: ο Καθολικός Καρδινάλιος Μπήτον και ο Προτεστάντης Τζέημς Χάμιλτον, Κόμης του Άρραν και Δούκας του Σατελλερώ, που ήταν ο επόμενος στη σειρά διαδοχής. Τα δικαιώματα του Μπήτον βασίστηκαν σε ισχυρισμό του ίδιου ότι ήταν επιθυμία του Βασιλιά, αλλά απορρίφθηκαν σαν ανυπόστατα. Ο Κόμης του Άρραν, με την υποστήριξη των φίλων και των συγγενών του, ανέλαβε τελικά την αντιβασιλεία και τη διατήρησε μέχρις ότου η μητέρα τής Μαρίας τον ανέτρεψε και τον διαδέχθηκε.
Η Συνθήκη του Γκρίνουϊτς
Η μόλις έξι ημερών Μαρία διαδέχτηκε τον τριαντάχρονο πατέρα της, που απεβίωσε από χολέρα ή από νευρική κρίση που έπαθε μετά τη συντριπτική ήττα του από τους Άγγλους. Ο Κόμης του Άρραν, δεύτερος στη σειρά διαδοχής, ήταν αντιβασιλέας έως το 1554 και στη συνέχεια την αντιβασιλεία ανέλαβε η μητέρα της έως τον θάνατό της (1560). Τον Ιούλιο του 1543 με τη συνθήκη του Γκρίνουϊτς, η δύο ετών Μαρία θα παντρευόταν σε ηλικία 10 ετών τον Εδουάρδο ΣΤ΄ της Αγγλίας, γιο του Ερρίκου Η΄ της Αγγλίας, κληρονομώντας το ενωμένο βασίλειο της Αγγλίας και Σκωτίας για τους απογόνους τους, η Μαρία θα πήγαινε στο Λονδίνο για την ανατροφή της από τον Ερρίκο Η΄. Η ίδια συνθήκη καθόριζε ότι τα δυο βασίλεια θα ήταν διακριτές περιοχές και αν το ζευγάρι δεν μπορούσε να κάνει παιδιά θα ήταν άκυρη. Ο καρδινάλιος Μπήτον ανέβηκε στην εξουσία και άρχισε να πιέζει έντονα για συμμαχία με τη Γαλλία, μάλιστα έστειλε τη Μαρία μακριά από την ακτή, στο ασφαλές Κάστρο του Στέρλινγκ. Ο Κόμης του Άρραν αντιστάθηκε, αλλά αναγκάστηκε να υποχωρήσει, όταν οι οπαδοί του Καρδιναλίου συγκεντρώθηκαν στο Λινλίθγκοου. Ο Κόμης του Λέννοξ συνόδευσε τη Μαρία και τη μητέρα της στις 27 Ιουλίου 1543 στο Στέρλινγκ με 3500 οπλισμένους άνδρες, όπου η Μαρία στέφθηκε στο παρεκκλήσιο του κάστρου στις 9 Σεπτεμβρίου 1543. Οι ιστορικοί Ραλφ Σάντλερ (1507 - 1587) και Χένρυ Ρέυ αναφέρουν ότι η στέψη έγινε με τη "μεγαλύτερη δυνατή σοβαρότητα και δεν ήταν δαπανηρή."